Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Pinged on tõusmas Iisraeli lõunarindel Hamasi valitsetavas Gaza sektoris.
Iisraeli peaminister sõidab New Yorki ÜRO Peaassambleele.
Saksamaa, Prantsusmaa ja Inglismaa plaanivad säilitada sanktsioonid
Iraani suhtes hoolimata tähtaegade lõppemisest
seoses JCPOA ja Julgeolekunõukogu resolutsiooniga 2231.
Pinged on tõusmas Iisraeli lõunarindel Hamasi valitsetavas Gaza sektoris.
Enne suurt pühadeperioodi Iisraelis,
mis hõlmas reedel Rosh HaShanad, ehk heebrea kalendri uut aastat,
otsustas Jeruusalemma kaitseladvik pärast julgeolekuolukorra analüüsi
sulgeda kolmeks päevaks Iisraeli-Gaza piiri.
Samas rõhutati IDF avalduses,
et läbipääs on võimalik humanitaar-, meditsiinilistel ja erijuhtumitel.
Hoolimata läbipääsust Egiptusesse Rafah' piiripunkti kaudu Gazas,
kus Iisrael ei sekku, andis Hamas oma agentidele korralduse
tõhustada märuleid sektori piiril Iisraeliga.
Kuigi rahvusvaheliselt terrorirühmituseks määratletud Hamas
propageerib piirimäruleid "rahumeelsete protestidena",
on rühmituse agendid selgelt intensiivistanud vägivalda
Iisraeli Kaitsejõudude (IDF) sõdurite suhtes,
kes püüavad takistada märulite lekkimist Iisraeli.
Reedel kulmineerus vägivald, kui rahumeeleavaldajateks nimetatud
loopisid isetehtud lõhkekehi ja käsigranaate
ning vähemalt ühel juhtumil avasid ka püssitule Iisraeli sõdurite pihta.
Kuigi keegi viga ei saanud, ei jäänud IDF käed rüpes istuma.
Vasturünnakuga püüti Hamasile selgeks teha,
et ta ei saa tagajärgedeta murda õrna julgeolekuvaikust.
IDF lennuk pommitas Hamasile kuulunud armeeposti
Gaza sektori turvatara ääres toimunud vägivaldse märuli ajal.
Kuigi Hamasi Terviseministeerium ei teatanud Gazas vigastatutest,
näitasid Iisraeli raportid vastupidist, kuid ei täpsustanud detaile.
Näilise eskalatsiooni valguses Iisraeli lõunarindel
jäi Iisraeli-Gaza piir täna suletuks,
mistõttu ei pääsenud Iisraeli tööle ca 17 000 palestiinlasest töötajat.
Julgeolekuametniku sõnul
tahetakse piiri sulgemisega Hamasile sõnum saata.
See on vilja kandnud varasemate piirikorrarikkumiste ajal.
Mazmoria piiripunkti, mis asub sissepääsul
Juuda maakonnast Ida-Jeruusalemma Har Homa rajooni,
saabus politsei teatel kell 8 hommikul kahtlane palestiinlane
selge plaaniga teostada terroriakt.
47-aastane Petlemma kandi elanik haaras noa
ja tormas kontrollpunktis paiknenud piiripolitseinike poole.
Ohvitserid avasid koheselt tule ja neutraliseerisid ohu.
Tasub märkida, et iisraellaste seas keegi viga ei saanud
ja palestiinlasest ründaja toimetati arstiabiks haiglasse.
Iisraeli ja Kreeka Õhujõud lõpetasid ühisõppuse,
mis hõlmas kümneid hävitajaid erinevatest eskadronidest,
kütusetankreid ja Iisraeli Õhujõudude seirelennukit.
Õppuse ajal tõusis õhku kümneid lennukeid,
mis tegid mitmetunniseid pikamaalende
tuhandete kilomeetrite kaugusele, Iisraelist Kreekasse ja tagasi.
Kreekas harjutasid hävitajad madalal kõrgusel lendamist
ja relvade kukutamist ettenähtud piirkonda.
Lennud toimusid eriti rasketes ilmaoludes,
kuid õppusi peeti edukaiks.
IDF esinduse teatel toimusid pikamaalennud
tiib-tiiva-kõrval koostöös Kreeka Õhujõududega,
mille käigus õpiti teineteiselt ja jagati operatiivteavet.
Meil on au, et Kreeka Õhujõud ühinevad meiega lennul.
Visiidi sihiks on edendada meie teadmisi ja koostööd.
Kaks õhujõudu ühise eesmärgiga: kaitsta Vahemere taevaid.
Tasub toonitada, et ühisõppus Kreeka õhujõududega
on osa õppuste ja moodulite seeriast,
mida Iisraeli Õhujõud on pidanud sel aastal sihiga
parandada operatiiv- ja vaimset valmisolekut pikamaalendudeks,
tankimiseks, ulatuslikeks rünnakuteks ja õhuparemuse saavutamiseks,
mis on ülitähtis, kui Jeruusalemm peaks olema sunnitud
tegema otserünnaku muuhulgas Iraani tuumataristu pihta.
Jeruusalemmas käis peaminister Benjamin Netanyahu
erinevatel uue aasta tseremooniatel IDF peastaabi foorumil,
Iisraeli Julgeolekuametis (ISA) ja Mossadis.
Kõigil kolmel üritusel toonitas ta ühtsuse vajadust, rõhutades samas,
kui tähtis on teha kõik, tagamaks, et ajatolla režiim Teheranis
ei viiks ellu oma väljakuulutatud ambitsioone.
Usun teisse. Toetun teile.
Toetun teie võimele kasutada kõiki meile saadaolevaid vahendeid IDFis
ja teistes kaitseteenistustes. Esmane on meie otsustavus rahvana
mitte lasta ajatollade ekstremistlikul režiimil lõpetada meie kaunist lugu
pärast 3500 aastat. Nad ähvardavad kogu maailma
tuumarelvade ja mandritevaheliste rakettidega.
Peaminister Netanyahu sõitis eile koos abikaasa Sarah'ga New Yorki
ÜRO Peaassambleele,
kus Iisraeli juht kohtub esmakordselt pärast ametisse astumist
USA presidendi Joe Bideni ja teiste riigijuhtidega
ÜRO Peaassamblee igaaastase tippkohtumise raames.
Sõidan ÜRO Peaassambleele, kus esindan Iisraeli maailma rahvaste ees.
Kohtun ka mitmete maailma juhtidega, eriti president Bideniga,
kellega arutan muude teemade seas
eelkõige Iraani ja rahuringi laiendamist.
Kohtun ka Saksa kantsleri, Ukraina presidendi, Türgi presidendi
ja paljude teiste Aasia, Euroopa ja Aafrika juhtidega.
Netanyahu kasutas ka võimalust vastata Iraani otsusele
mitte lasta riiki
mitmeid Rahvusvahelise Aatomi- energiaagentuuri IAEA inspektoreid.
Agentuuri peadirektor Rafael Grossi nimetas seda enneolematuks
ja sügavalt kahetsusväärseks, kuna see takistab veelgi IAEA võimet
hoolsalt jälgida Teherani tuumategevust.
Täna näeb maailm, ja toonitan seda, et Iraan rikub kõiki oma kohustusi,
et ta valetab jultunult, ning plaanib nii arendada tuumarelvi
kui jätkata regioonis oma agressiooni. Astume mõlemale neist vastu ühiselt.
Kuulsin täna Iraani režiimi ametniku ähvardust.
Soovitan tal meid mitte ähvardada. Tema ja ta režiim teadku,
et vastame jõuliselt igale rünnakule meie rahva ja kodanike vastu.
Washingtonis kinnitas Saksamaa välisminister Annalena Baerbock
oma võõrustaja välisminister Antony Blinkeni kõrval,
et Berliin, London ja Pariis säilitavad sanktsioonid Iraani suhtes,
hoolimata sellest, et peagi lõppeb ÜRO sponsoreeritud keelu tähtaeg
rakettidega seotud tehnoloogia ja varustuse impordiks ja ekspordiks,
ning sanktsioonid mõnede levikuga seotud isikute vastu.
E3 ühisotsus tehti vastuseks Iraani trotslikule tuumategevusele,
mis rikub rahvusvahelist õigust.
Välisminister Blinken süüdistas aga Trumpi valitsust
praeguse valitsuse nurjunud poliitikas Iraani tuumaprogrammi piiramiseks,
selle asemel, et aktsepteerida fakti,
et ajatolla režiim keeldub heas usus läbi rääkimast.
Meie mõlemad ja paljud teised riigid
on kaua mures olnud Iraani tuumaprogrammi pärast.
Mõne aasta eest sõlmitud leping JCPOA omas väga tähtsat kasu
programmi tagasi kasti panemisel.
Kahjuks lõime lepingust lahkumisega Iraanile võimaluse
väljuda taas kastist, kuhu ta panime.
Oleme tegelenud viimastel aastatel mõnede selle otsuse tagajärgedega,
sh rikastamine kõrgemal tasemel,
suurem hulk rikastatud materjali varusid jne.
Kuigi katsed peatada Iraani võidujooks tuumarelva suunas
diplomaatilisel teel on ebaõnnestunud, jääb Bideni valitsus kindlaks,
et diplomaatia saavutab nende püüdluse
peatada Teherani tuumaambitsioonid,
hoolimata USA ja muu maailma luurekogukonna nõuannetest.
President Biden on otsustanud,
et Iraan ei saa tuumarelva mitte ühelgi moel. Usume jätkuvalt,
et diplomaatia on tõhusaim tee selle tulemuse saavutamiseks,
kuid praegu ei toimu aktiivset diplomaatilist tegevust sel teemal
Iraani võetud sammude ja ka keeldumise tõttu
hakata taas mõlemapoolselt JCPOAd järgima.
Aitäh, et vaatasite TV7 Iisraeli Uudiseid!
Osutaksin, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge palun annetuse tegemist.
Seda saab teha meie veebilehel www.tv7israelnews.com
Julgustan ka palvetama Iisraeli ja Jeruusalemma rahu ja pääste eest
ning meie tagakiusatud vendade-õdede eest maailmas.
Olen Jonathan Hessen. Õnnistatud nädalat! Homseni!
Tõlge: Monika Jaaguri